ISSN 2490-2950

|  |  |
| --- | --- |
| Prvi.jpg  |   24. X 2016. Број **265/16**  |
|  |  |

|  |
| --- |
| САОПШТЕЊЕ ЗА МЕДИЈЕ |
| **октобар 2016.** |

**Просјечна нето плата у септембру 834 КМ**

**Највиша просјечна нето плата у подручју *Финансијске дјелатности и дјелатности осигурања* 1 299 КМ, а најнижа у подручју *Административне и помоћне услужне дјелатности* 525 КМ**

Просјечна мјесечна нето платазапослених у Републици Српској,исплаћена у септембру 2016. године износила је834 КМ, а просјечна мјесечна бруто плата 1 341 КМ.

У односу на септембар 2015. године, просјечна нето плата исплаћена у септембру 2016. реално је већа за 1,2%, док је у односу на август 2016. године реално мања за 0,6%.

До смањења просјечне нето плате у септембру 2016. у односу на август 2016. дошло је углавном због мањег броја плаћених прековремених часова рада у подручјима дјелатности *Вађење руда и камена*, те *Производња и снабдијевање електричном енергијом, гасом, паром и климатизација*.

Посматрано по подручјима, у септембру 2016. године, највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 299 КМ. Са друге стране, најнижа просјечна нето плата у септембру 2016. исплаћена је у подручју *Административне и помоћне услужне дјелатности* 525 КМ.

У септембру 2016. године, у односу на август 2016, номинални раст нето плате забиљежен је у подручјима *Остале услужне дјелатности* 3,5%, *Финансијске дјелатности и дјелатности осигурања* 2,5% и *Стручне, научне и техничке дјелатности* 1,5%.

Смањење плате, у номиналном износу, забиљежено је у подручјима *Вађење руда и камена* 3,4%, *Дјелатности пружања смјештаја, припреме и послуживања хране, хотелијерство и уоститељство* 2,0% и *Производња и снабдијевање електричном енергијом, гасом, паром и климатизација* 1,8%.

 км



Графикон 1. Просјечнe нето платe запослених по мјесецима

**Мјесечна инфлација у септембру 2016. године 0,1%**

**Годишња инфлација (IX 2016/IX 2015) -1,2%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у септембру 2016. године у односу на претходни мјесец у просјеку су више за 0,1%, док су на годишњем нивоу у просјеку ниже за 1,2%.

Од 12 главних одјељака производа и услуга, више цијене забиљежене су у пет, ниже цијене у четири, док су цијене у три одјељка у просјеку остале непромијењене.

Највећи раст цијена у септембру забиљежен је уодјељку *Одјећа и обућа* (3,0%) усљед виших набавних цијена конфекције за нову сезону јесен-зима, затим у одјељку *Становање* (0,6%) усљед виших набавних цијена енергената за домаћинство у овом периоду, од којих највише у групама угаљ (5,9%) и дрво за огријев (1,1%), затим слиједи одјељак *Превоз* са вишим цијенама у групи горива и мазива (1,3%) и одјељак *Здравство* у којем су више цијене забиљежене у групи фармацеутски производи (0,4%). Нешто блажи раст цијена забиљежен је у одјељку *Остала добра и услуге* (0,1%).

У одјељцима: *Комуникације, Образовање* и *Ресторани и хотели* цијене су у просјеку остале непромијењене.

Највећи пад цијена у септембру забиљежен је у одјељку *Рекреација и Култура* (0,7%) усљед нижих сезонских цијена у групи путни аранжмани (20,3%), затим у одјељку *Храна и безалкохолна пића* (0,5%) усљед нижих цијена у групама воће (5,2%), уље и масноће (2,2%), поврће (1,1%), безалкохолна пића (0,8%) и месо (0,3%). Ниже цијене забиљежене су и у одјељку *Намјештај и покућство* (0,4%) и то у групама теписи и подне облоге (1,1%), производи за редовно одржавање куће (0,7%) и посуђе и прибор за домаћинство (0,4%). У одјељку *Алкохолна пића и дуван* ниже цијене забиљежене су у групи алкохолна пића (0,5%).

Графикон 2. Мјесечна и годишња инфлација

**Календарски прилагођена индустријска производња (IX 2016/IX 2015.) већа 14,3%**

**Десезонирана индустријска производња (IX 2016/VIII 2016.) већа 1,6%**

**Број запослених у индустрији (IX 2016/IX 2015.) већи 1,4%**

**Календарски прилагођена индустријска производња** у септембру 2016. године у поређењу са септембром 2015. већа је за 14,3%. У подручју *Производња и снабдијевање електричном енергијом, гасом, паром и климатизацији* остварен је раст од 43,8%, у *Прерађивачкој индустрији* раст од 7,0% и у подручју *Вађење руда и камена* раст од 4,2%. Посматрано према главним индустријским групама по основу економске намјене производа, производња енергије у септембру 2016. године у поређењу са септембром 2015, већа је за 36,3%, капиталних производа за 18,7%, трајних производа за широку потрошњу за 4,6%, нетрајних производа за широку потрошњу за 2,7% и интермедијарних производа за 2,5%.

**Десезонирана индустријска производња** у септембру 2016. године у поређењу с августом 2016. већа је за 1,6%. У подручју *Вађење руда и камена* забиљежен је пад од 0,6% и у подручју *Производња и снабдијевање електричном енергијом, гасом, паром и климатизацији* пад од 3,4%, док је у *Прерађивачкој индустрији* остварен раст од 6,7%. Посматрано према главним индустријским групама по основу економске намјене производа, производња трајних производа за широку потрошњу у септембру 2016. године у поређењу с августом 2016, већа је за 4,9%, нетрајних производа за широку потрошњу за 1,8%, интермедијарних производа за 1,1% и енергије за 0,1%, док је производња капиталних производа мања за 8,7%.

**Број запослених у индустрији** у септембру 2016. године у односу на просјечан мјесечни број запослених у 2015. години већи је за 2,8%, у односу на исти мјесец прошле године за 1,4% и у односу на август 2016. године за 1,2%. Број запослених у индустрији у периоду јануар – септембар 2016. године, у односу на исти период прошле године, већи је за 0,8%. У истом периоду у подручју *Прерађивачка индустрија* остварен је раст од 1,0% и у подручју *Вађење руда и камена* раст од 0,6%, док је у подручју *Производња и снабдијевање електричном енергијом, гасом, паром и климатизацији* забиљежен пад од 0,3%.

Графикон 3. Индекси индустријске производње, септембар 2012 – септембар 2016. (∅2010=100)

**Покривеност увоза извозом (у периоду I-IX 2016.) 65,5%**

У септембру 2016. године остварен је извоз у вриједности од 265 милиона КМ и увоз у вриједности од 382 милиона КМ.

У оквиру укупно остварене робне размјене Републике Српске са иностранством у септембру ове године, проценат покривености увоза извозом износио је 69,4%. Проценат покривености увоза извозом за првих девет мјесеци текуће године износио је 65,5%.

У периоду јануар - септембар 2016. остварен је извоз у вриједности од двије милијарде 86 милиона КМ, што је за 8,7% више у односу на исти период претходне године. Увоз је, у истом периоду, износио три милијарде 186 милиона КМ, што је за 2,3% мање у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - септембар 2016. године, највише се извозило у Италију и то у вриједности од 370 милиона КМ, односно 17,8%, те у Србију 257 милиона КМ, односно 12,3% од укупног оствареног извоза. У истом периоду, највише се увозило из Србије и то у вриједности од 580 милиона КМ, односно 18,2% и из Русије, у вриједности од 401 милион КМ, односно 12,6% од укупно оствареног увоза.

Посматрано по групама производа, у периоду јануар - септембар 2016. године, највеће учешће у извозу остварују обрађено дрво са 128 милиона КМ, што износи 6,1% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 370 милиона КМ, што износи 11,6% од укупног увоза.

хиљ. КМ

2015

2016

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Биљана Тешићbiljana.tesic@rzs.rs.ba |
| **Статистика индустрије и рударства** Мирјана Бандурmirjana.bandur@rzs.rs.ba |
| **Статистика спољне трговине** мр Сања Стојчевић Увалић[sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек¹ - процјена |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељења и главни уредникИздаје Републички завод за статистику,Република Српска, Бања Лука, Вељка Млађеновића 12дДр Радмила Чичковић, директор ЗаводаСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)**Приликом коришћења података обавезно навести извор** |